Manažment školy v praxi / Ročník 2017 / Vydanie 3/2017
Novely zákonov podpísané prezidentom
 Publikované:  14. 3. 2017         
 URL článku:  https://www.direktor.sk/sk/casopis/manazment-skoly-v-praxi/novely-zakonov-podpisane-prezidentom.m-387.html

Śkolský zákon a zákon o pedagogických zamestnancoch a odborných zamestnancoch
Prezident podpísal novely školského zákona a novelu zákona o pedagogických zamestnancoch, ktoré do parlamentu predložila poslankyňa NR SR Eva Smolíková. 

Novela  zákona č. 245/2008 Z. z. mení  § 33 odsek 10 znie:
- „(10) V stredných odborných školách možno zriadiť spoločnú triedu pre niekoľko príbuzných študijných odborov alebo spoločnú triedu pre niekoľko príbuzných učebných odborov.“Vypúšťa sa časť, „.....ak na teoretické vyučovanie každého odborného predmetu možno zriadiť skupinuu najmenej ôsmich žiakov toho istého študijného odboru alebo učebného odboru.“

Predchádzajúce znenie školského zákona v § 33 ods. 10 zákona č. 245/2008 Z. z. ustanovilo, že v strednej odbornej škole možno vytvoriť spoločnú triedu pre niekoľko študijných odborov alebo pre niekoľko príbuzných odborov, iba ak na teoretické vyučovanie každého odborného predmetu možno zriadiť skupinu najmenej ôsmich žiakov toho istého študijného odboru alebo učebného odboru. Prax však ukázala, že uvedené ustanovenie je v niektorých prípadoch ťažko vykonateľné.
Novela zákona 317/2009 Z. z. v § 1 ods. 2:
- za slová „štátnej správy,3)“ vkladajú slová „na pedagogického zamestnanca pracoviska praktického vyučovania,3a)“.Poznámka pod čiarou k odkazu 3a znie: „3a) § 9 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov.“.

Predložený návrh zákona spresňuje postavenie majstrov odbornej výchovy, učiteľov odbornej praxe a učiteľov umeleckej praxe, ktorí vykonávajú pedagogickú činnosť na pracovisku praktického vyučovania v systéme duálneho vzdelávania ako pedagogických zamestnancov. Keďže pracovisko praktického vyučovania je organizačná súčasť zamestnávateľa, v praxi vznikajú nejasnosti, či reálne aj naďalej ide o pedagogického zamestnanca.
Novely zákonov nadobúdajú účinnosť 1. septembra 2017.